b'\n_START_ARTICLE_\nFK VDA\n_START_SECTION_\nIstorija\n_START_PARAGRAPH_\nVilniaus dail\xc4\x97s akademijos futbolo klubas (FK VDA) buvo \xc4\xafkurtas 2002 metais tuometini\xc5\xb3 Dail\xc4\x97s akademijos student\xc5\xb3, kurie ir pas\xc4\x97jo futbolo tradicijas \xc5\xa1ioje auk\xc5\xa1tojoje mokykloje. FK VDA yra sal\xc4\x97s futbolo komanda, o pirm\xc4\x85sias rungtynes FK VDA su\xc5\xbeaid\xc4\x97 2003 metais student\xc5\xb3 \xc5\xbeaidyn\xc4\x97se (SELL), kuriose pavyko i\xc5\xa1kovoti III viet\xc4\x85 tarp 8 dalyvi\xc5\xb3. Tais pa\xc4\x8diais metais ekipa dalyvavo student\xc5\xb3 sal\xc4\x97s futbolo lygoje ir nuo tada kiekvienais metais dalyvavo \xc4\xafvairiuose sal\xc4\x97s futbolo turnyruose. Ilgainiui komandos branduol\xc4\xaf sudar\xc4\x97 ne tik Dail\xc4\x97s akademijos studentai ir absolventai, bet ir kiti bendramin\xc4\x8diai bei vaikyst\xc4\x97s draugai, da\xc5\xbeniausiai gyvenantis ar susipa\xc5\xbein\xc4\x99 Vilniaus senamiestyje. Nuo 2016 met\xc5\xb3 klubas prad\xc4\x97jo dalyvauti ir lauko futbolo turnyruose\xc2\xa0\xe2\x80\x93 prad\xc4\x97ta rungtyniauti Mini futbolo lygoje (MFL). Pirmasis komandos treneris\xc2\xa0\xe2\x80\x93 Alius Dubinskas (2004\xe2\x80\x932006). V\xc4\x97liau komandos vair\xc4\x85 per\xc4\x97m\xc4\x97 Donatas Gra\xc5\xbeulis (2006\xe2\x80\x932013). O nuo 2013 iki dabar komandai vadovauja Livijus \xc4\x8ci\xc5\xbeikas. Nuo 2012 met\xc5\xb3 FK VDA turi dvi komandas, o komandos dubleri\xc5\xb3 vairas patik\xc4\x97tas Dominykui Jonai\xc4\x8diui._NEWLINE_Klubas kas 2 metus organizuoja m\xc4\x97g\xc4\x97j\xc5\xb3 futbolo turnyrus Europos ar Pasaulio \xc4\x8dempionatams pamin\xc4\x97ti. Tai alternatyv\xc5\xabs Europos ir Pasaulio futbolo \xc4\x8dempionatai. Pagrindin\xc4\x97 organizuojam\xc5\xb3 turnyr\xc5\xb3 id\xc4\x97ja yra ta, kad kiekviena jame dalyvaujanti komanda turi pasirinkti vien\xc4\x85 Europos ar Pasaulio futbolo \xc4\x8dempionate dalyvaujan\xc4\x8di\xc4\x85 \xc5\xa1al\xc4\xaf, kuriai atstovaus. Turnyras vyksta tomis pa\xc4\x8diomis dienomis kaip ir tikrasis futbolo \xc4\x8dempionatas, komandos \xc4\xaf grupes skirstomos pagal jau \xc4\xafvykusius \xc4\x8dempionat\xc5\xb3 burtus, j\xc5\xb3 metu vadovaujamasi tuo pa\xc4\x8diu rungtyni\xc5\xb3 tvarkara\xc5\xa1\xc4\x8diu.'